text: गेंदबाजी में भारत के पास भुवनेश्वर कुमार और जसप्रीत बुमराह है। भुवनेश्वर ने इसी मैदान पर खेले गए पहले टेस्ट में शानदार गेंदबाजी की थी। इसी मैदान पर खेलते हुए बुमराह ने टेस्ट क्रिकेट में पदार्पण किया था और अपनी अहमियत को खेल के लंबे प्रारुप में भी साबित किया था। इन दोनों के अलावा पांड्या तीसरे तेज गेंदबाज के विकल्प हैं पहले दो वनडे में दक्षिण अफ्रीकी बल्लेबाज चाइनामैन कुलदीप यादव और लेग स्पिनर युजवेंद्र चहल की स्पिन जोड़ी से परेशान रहे हैं। तीसरे मैच में भी कप्तान कोहली इन दोनों को अपने हथियार के रूप में इस्तेमाल करेंगे।